OpenLLM-France/wikimedia huggingface dataset:
# Sven Holm

Sven Holm (13 d'abril de 1940-11 de maig de 2019) fou un novel·lista i dramaturg danès. Holm es va graduar a l'escola Herlufsholm l'any 1958 i la seva primera col·lecció de contes, Donin store fjende, es va publicar el 1961. L'any 1974, Holm va rebre el Gran Premi de l'Acadèmia Danesa. El 1991 li fou concedida la Medalla Holberg i el 2001 va ser nomenat membre de l'Acadèmia Danesa. Aquest mateix any va rebre el Premi de la Crítica Literària Danesa per la seva col·lecció de contes Kanten af himlen.

### Vida

Holm era fill de Vagn Holm, funcionari danès, i d'Else Schalburg. Va estudiar a la Universitat de Copenhaguen de 1960 a 1962 i va treballar com a tutor, bibliotecari, topògraf i en altres feines. Després va decidir treballar com a escriptor independent. El 1964 es va casar amb Sandra Margaretha Eriksson, matrimoni que va acabar en divorci el 1972. Se'l considerà un autor políticament compromès i va ser membre del PEN danès i de Det Danske Akademi des de 2001.

### Obra

Holm va debutar el 1961 amb la col·lecció de contes Donin store Fjende («El gran enemic»). El relat que dona títol a l'obra tracta d'una església situada en un penya-segat al costat del mar, rosegada per les ones; hi descriu com l'església es va desintegrant i esfondrant a poc a poc, fins a acabar desapareixent al mar. La novel·la de ciència-ficció Termush, Atlanterhavskysten (1967, en català: Hotel Termush, 2024) tracta dels privilegiats supervivents d'una guerra nuclear que creuen estar fora de perill en una mena de búnquer de luxe.

## Obres seleccionades
### Prosa

* Donin store fjende, llibre de contes (1961)
* Nedstyrtningen, llibre de contes (1963)
* Termush, Atlanterhavskysten, novel·la (1967; en català: Hotel Termush, Obscura Editorial, 2024, traducció de Maria Rossich)
* Kanten af himlen («La vora del cel»), llibre de contes (2001)

### Teatre

* Syg og munter
* Donin caminin side af Krista X
* Hora. Henrys begravelse og andre fortællinger
* Struensee var her (1977)
* Schumanns Nat (2002)

## Referències

* ↑ «Akademiets Priser». Det Danske Akademi. Arxivat de l'original el 2020-02-15. [Consulta: 10 setembre 2020].
* ↑ «Holberg-Medaljen | lex.dk» (en danès). Gyldendals Teaterleksikon. [Consulta: 10 setembre 2020].
* ↑ «Forfatter og dramatiker Sven Holm er død - 79 år» (en danès). dr.dk, 12-05-2019.
* ↑ «Kritikerprisen». www.litteraturpriser.dk. [Consulta: 10 setembre 2020].
* ↑ «Hotel Termush» (en castellà). [Consulta: 9 setembre 2024].
# Sviatogorka

Sviatogorka (en rus: Святогорка) és un poble de l'óblast de Kémerovo, a Rússia, que en el cens del 2010 tenia 39 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Abd-Al·lah ibn Úmar ibn al-Khattab

Abd-Al·lah ibn Úmar ibn al-Khattab (àrab: عبد الله بن عمر بن الخطاب, ʿAbd Allāh b. ʿUmar b. al-Ḫaṭṭāb) fou fill del califa Úmar ibn al-Khattab. Per les seves altes qualitats morals fou un exemple durant el regne dels primers califes i es va imitar la seva manera de vestir, la barba i d'altres aspectes. Fou un practicant estricte de l'islam i no es va barrejar en els afers polítics, tot i tenir una activitat militar al servei de l'estat.
Es convertí a l'islam amb el seu pare. Va combatre per primer cop a la Jornada de la Rasa, va participar en la desastrosa expedició de Muta (hègira 7) i a la conquesta de la Mecca (hègira 8). Va combatre els pseudoprofetes Musaylima i Tulayha (hègira 12). Va fer campanya a Egipte (hègira 18 a 21) i va prendre part en la batalla de Nihawand (hègira (21).
El 30 de l'hègira era en campanya a Gurgan i Tabaristan. El 49 de l'hègira va participar en l'expedició a Constantinoble.
Va morir el 693 (73 de l'hègira).

## Referències

* Veccia Vaglieri, L. «ʿAbd Allāh b. ʿUmar b. al-K̲h̲aṭṭāb». Encyclopaedia of Islam, Segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 17 de maig del 2016<http://referenceworks.brillonline.com/entries/encyclopaedia-of-islam-2/abd-allah-b-umar-b-al-khattab-SIM_0067>
# Abròcomes (príncep)

Abròcomes (Abrocomas, Abrokómas Ἀβροκόμας) fou un príncep persa, fill del rei Darios I el Gran de Pèrsia i de Frataguna, filla d'Artanes.
Va participar en la guerra contra els grecs i va morir al costat del seu germà Hiperantes en la batalla de les Termòpiles, segons esmenta Heròdot.

## Referències

* ↑ Heròdot, 2010, p. 158.

## Bibliografia

* Heròdot. Història. Llibre VII. Fundació Bernat Metge, 2010. ISBN 9788498591460.
# Batalla de Darbesac

La batalla de Darbesac o batalla de Mari, fou una enfrontament armat entre els mamelucs d'Egipte i l'exèrcit del Regne Armeni de Cilícia, el 24 d'agost del 1266, que resultà desastrós per als armenis.

## Context

El conflicte començà quan el soldà mameluc Bàybars demanà al rei armeni Hethum I que trenqués la seva aliança amb els mongols, i se sotmetés com a vassall seu; a més li exigia que lliurés tots els territoris i fortaleses que Hethum havia adquirit durant la seva campanya amb els mongols. Després d'aquestes amenaces, Hethum I anà a la cort mongola de l'Il-kanat per obtenir suport militar. Durant la seva absència, els mamelucs enviaren un exèrcit a Armènia Menor comandat per Al-Mansur Alí i Qalàwun.

## Batalla

Els dos fills de Hethum I, Lleó i Toros s'encarregaren de la defensa alertant les fortaleses situades a l'entrada del país. Els mamelucs, no obstant, evitaren de passar per aquestes fortaleses, triant altres camins per les muntanyes i es trobaren amb els armenis a Mari, al costat del castell de Darbesac el 24 d'agost del 1266. La batalla fou ràpida i els armenis foren derrotats. Lleó fou capturat i Toros morí durant el combat. El fill d'Sembat el Conestable, que era armeni per part de pare i mongol per part de mare, anomenat Vasil Tatar, també fou capturat pels mamelucs. Sembla que els dos cap van ser tractats dignament durant la captivitat.

## Conseqüències

Després de la victòria els mamelucs envaïren Armènia Menor, assolaren les grans ciutats de la plana: Mamistra, Adana i Tars, i a més el port d'Ayas. Un altre grup de mamelucs, comandats per Mansur s'apoderaren de la capital, Sis. El pillatge durà 20 die i 40.000 armenis van ser fets presoners.
Quan Hethum I arribà amb tropes mongoles, es va trobar el país devastat. Hethum I es veié obligat a negociar per recuperar el seu fill Lleó, el qual fou alliberat a canvi de la donació de les fortaleses frontereres als mamelucs. El 1269, Hethum I abdicà a favor del seu fill i es feu monjo, però morí poc després. Lleó es trobà en la difícil situació de refer el seu reialme, que seguia subjecte a l'Imperi Mongol, alhora que hauria de pagar tribut als mamelucs.

## Referències

* ↑ Stewart, 2001, p. 49.
* ↑ Mutafian, 1993, p. 60.
* ↑ Bournotian, 2002, p. 101.

## Bibliografia

* Bournoutian, George A. A Concise History of the Armenian People: From Ancient Times to the Present. Mazda Publishers, 2002. ISBN 1-56859-141-1.
* Mutafian, Claude. Le Royaume Armenien de Cilicie. CNRS Éditions, 1993.
* Stewart, A.D.. The Armenian Kingdom and the Mamluks: War and diplomacy during the reigns of Het'um II (1289-1307). BRILL, 2001. ISBN 90-04-12292-3.
# Meles (gènere)

Meles és un gènere de mamífers de la família dels mustèlids que tenen una àmplia distribució a Euràsia. El gènere conté tres espècies vivents i una d'extinta. El gènere conté les espècies següents:
* Toixó del Japó (Meles anakuma)
* Toixó asiàtic (Meles leucurus)
* Toixó europeu (Meles meles)
* Meles iberica †, del Plistocè d'Espanya

## Referències

* ↑ «The Paleobiology Database. Informació taxonòmica i de distribució sobre plantes i animals fòssils.» (en anglès). Arxivat de l'original el 2013-05-27. [Consulta: 19 febrer 2011].
* ↑ Arribas, A. i Garrido, G. «Meles iberica n. sp., a new Eurasian badger (Mammalia, Carnivora, Mustelidae) from Fonelas P–1 (Plio-Pleistocene boundary, Guadix Basin, Granada, Spain)». Comptes Rendus Palevol, vol. 6, 2007. 1631–0683, p. 545–555.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Phascolonus

Phascolonus és un gènere de metateri australià prehistòric. Pertanyia a la família dels uombats, però l'espècie més grossa, Phascolonus gigas, pesava fins a 200 kg. Phascolonus coexistí amb un marsupial encara més gran, Diprotodon, que pesava gairebé el doble.

## Referències

* ↑ «Mikko's Phylogeny Archive». Arxivat de l'original el 2007-06-11. [Consulta: 7 abril 2011].
* ↑ Long et al., 2002, p. 161 i 162.
* ↑ Arxivat 2007-10-13 a Wayback Machine. Museum Victoria [ed-online] Dinosaurs & Fossils - The rise of the modern fauna and flora

## Bibliografia

* Long, J.; Archer, M.; Flannery, T.; Hand, S. Prehistoric Mammals of Australia and New Guinea: One Hundred Million Years of Evolution (en anglès). University of New South Wales Press, 2002. ISBN 9780868404356.
# Stephanoaetus

Stephanoaetus és un gènere d'ocells rapinyaires de la subfamília dels aquilins (Aquilinae) dins la família dels accipítrids (Accipitridae). Només conté una espècie viva en l'actualitat, pròpia dels boscos de l'Àfrica subsahariana, i una altra extinta al voltant de l'any 1500, pròpia de Madagascar:
* Àguila coronada (Stephanoaetus coronatus).
* Àguila coronada de Madagascar (Stephanoaetus mahery) †.

## Referències

* ↑ Goodman, Steven M. (1994). Description of a New Species of Subfossil Eagle from Madagascar: Stephanoaetus (Aves: Falconiformes) from the Deposits of Ampasambazimba. Proceedings of the Biological Society of Washington 107(3): 421–428 ISSN 0006-324X
# Dracunculus

Dracunculus és un gènere de plantes de la família Araceae. Consta de tres espècies caracteritzades per una espata grossa i de color porpra i un espàdix, sovint es produeixen abans que les fulles. L'espècie més coneguda és Dracunculus vulgaris, que de vegades es fa servir en jardineria. És un gènere quasi endèmic de la regió mediterrània però també es troba a Madeira i les Canàries on es troba en zones rocoses.

## Referències

* ↑ The RHS Encyclopedia of Garden Plants, p379, Ed., Christopher Brickell, 1996, Dorling Kindersly, London. ISBN 0751304360
* ↑ Kew World Checklist of Selected Plant Families
* ↑ Govaerts, R. & Frodin, D.G. (2002). World Checklist and Bibliography of Araceae (and Acoraceae): 1-560. The Board of Trustees of the Royal Botanic Gardens, Kew.
* ↑ Dobignard, D. & Chatelain, C. (2010). Index synonymique de la flore d'Afrique du nord 1: 1-455. Éditions des conservatoire et jardin botaniques, Genève.
* ↑ Altervista Flora Italiana, Dragonea, Dracunculus vulgaris Schott includes photos plus European and North American distribution maps
* ↑ Biota of North America Program, 2013 county distribution map
# Indotestudo

Indotestudo és un gènere de tortugues terrestres de la família Testudinidae, pròpies del sud-est asiàtic.

## Taxonomia

El gènere Indotestudo inclou tres espècies:
* Indotestudo elongata - tortuga elongada
* Indotestudo forstenii- tortuga selvàtica
* Indotestudo travancorica - tortuga de Travancore

## Referències

* ↑ Reptile Database
* Alderton, D. 1988. Turtles and tortoises of the world. Facts on File, New York.
* Blyth,E. 1854. Notices and descriptions of various reptiles, new or little-known. Part I. J. Asiat. Soc. Bengal 22 [1853]: 639-655
* Bour,R. 1980. Essai sur la taxinomie des Testudinidae actuels (Reptilia, Chelonii). Bull. Mus. natl. Hist. nat. Paris (4) 2 (2): 541-546
* Chan-ard,T.; Grossmann,W.; Gumprecht,A. & Schulz,K. D. 1999. Amphibians and reptiles of peninsular Malaysia and Thailand - an illustrated checklist [bilingual English and German]. Bushmaster Publications, Würselen, Germany, 240 pp.
* Cox, Merel J.; Van Dijk, Peter Paul; Jarujin Nabhitabhata & Thirakhupt,Kumthorn 1998. A Photographic Guide to Snakes and Other Reptiles of Peninsular Malaysia, Singapore and Thailand. Ralph Curtis Publishing, 144 pp.
* Das, I. 2008. Tortoises and Freshwater Turtles of India. WWF/WII poster
# Coryphodon

Coryphodon és un gènere extint de mamífers pantodonts. Tenia un estil de vida semiaquàtic, similar al dels hipopòtams, i vivia en aiguamolls. Era un herbívor amb el cos baix i de constitució robusta, amb grans dents canines i dents posteriors amb cúspides. Visqué a Nord-amèrica entre fa 59 i fa 51 milions d'anys.
A causa de la convergència evolutiva, en ocupar el mateix nínxol ecològic, també era molt similar als dinocerats Prodinoceras i Probathyopsis, així com el meridiungulat Carodnia, amb els quals no estava emparentat.
# Ostryopsis

Ostryopsis és un petit gènere d'arbusts caducifolis dins la família betulàcia. Té dues espècies.
És natiu de l'oest de la Xina i de Mongòlia. Són arbusts de 3-5 m d'alt, amb fulles de disposició alternada doblement serrades de 2-7 cm de llarg. Floreix a la primavera amb aments masculins i femenins separats. Els fruits es formen en grups de 3-5 cm de llarg amb 6-10 llavors en forma de núcules de 4-6 mm de llarg.

## Enllaços externs

* Flora of China - Ostryopsis
# Zygomaturus

Zygomaturus és un marsupial gegant extint que visqué a Austràlia durant el Pliocè i Plistocè. Tenia el cos pesant i les potes gruixudes. Es creu que tenia una mida i una constitució similars a les de l'hipopòtam nan d'avui en dia. Es tractava d'un animal quadrúpede. Visqué als marges costaners humits d'Austràlia i s'extingí fa aproximadament 45.000 anys. Es creu que també s'endinsà al continent seguint els cursos d'aigua. Es pensa que vivia en solitari o en grups petits. Zygomaturus es devia alimentar de canyes i ciperàcies, que agafava amb les dents incisives inferiors.

## Referències

* ↑ Entrada «Zygomaturus» de la Paleobiology Database (en anglès). [Consulta: 22 juny 2023].
* 1 2 3 4 5 Ellis, Richard. No Turning Back: The Life and Death of Animal Species. Harper Perennial, 2004, p. 101. ISBN 0-06-055804-0.
# Pyroraptor

Pyroraptor (gr. "lladre de foc") és un gènere representat per una única espècie de dinosaure teròpode dromeosàurid, que va viure a la fi del període Cretaci, fa aproximadament 77 i 69 milions d'anys, en el Mastrichtiano, en allò que avui en dia és Europa. Un sol espècimen ha estat trobat en 1992, a Provença al sud de França i solament és conegut per uns quants ossos. Anomenat Pyroraptor olympius per Allain i Taquet en 2000. El seu nom significa "lladre del foc del Munti Olimp", ja que les seves restes es van trobar després d'un grán incendi forestal, piros en grec antic significa foc. L'espècimen tipus consisteix en les distintives arpes dempeus, així com de dents fossilitzades, parts del braç i columna vertebral.
Pyroraptor va ser un caçador bípede amb una arpa falciforme de 6,5 centímetres en el segon dit de cada peu. De grandària moderada, va aconseguir els 1,6 metres de llarg i 0,6 d'alt, el seu pes era prop de 30 kg. Posseïa, a més, llargs braços amb filosas arpes per poder aferrar-se de les seves preses. La seva forma era petita i esvelta la qual cosa indica que era un animal veloç.
# Sophrolaeliocattleya

Sophrolaeliocattleya (derivat de Sophronitis, Laelia i Cattleya, que són els seus gèneres parentals) és un grup d'hibrids artificials d'orquídies hybrids. S'abreuja com Slc. en el comerç d'orquídies. Es fan servir com planta d'interior.

## Característiques

Sophrolaeliocattleya sovint mostra la influència forta del gènere Sophronitisja que les seves flors tendeixen a tenir color del rang entre el taronja i el groc i a ser més petites i compactes com passa en el gènere Sophronitis.
L'any 2008, el gènere Sophronitis es va fusionar amb Cattleya, fent desaparèixer els nothgèneres Sophrolaeliocattleya i Sophrocattleya. Al mateix temps, diverses espècies de Cattleya molt usades en hibridació van ser desplaçades al nou gènere Guarianthe.

## Referències

* ↑ http://www.rhs.org.uk/RHSWebsite/files/87/87be8b1e-908e-4e04-9ee6-30c438354458.pdf
* ↑ The Royal Horticultural Society Horticultural Database page for Ctt. Hazel Boyd:
* ↑ Ron McHatten. «RHS Advisory Panel on Orchid Hybrid Registration (APOHR) Meeting». American orchid Society, 2008. Arxivat de l'original el 2010-12-24. [Consulta: 26 gener 2009].
# Miltoniopsis

Miltoniopsis, abreujat com Mltnps en el comerç d'orquídies, és un gènere d'orquídies. Conté 6 espècies originàries de Costa Rica, Panamà, Veneçuela, Equador i Colòmbia. Reben el nom de Lord Fitzwilliam Milton, un cultivador d'orquídies anglès. Es fan servir com a plantes d'interior.
Difereixen de la Miltonia pel fet de tenir una fulla per cada pseudobulb, i una columna lobulada unida al labellum per una quilla. A més, la columna no és de base còncava.

## Enllaços externs

* Details of the Oncidium Alliance Arxivat 2008-06-06 a Wayback Machine..
* Article on the Oncidium Alliance Orchids.
* Miltonia and Miltoniopsis – The Species Arxivat 2011-06-10 a Wayback Machine..
# Fomes

Fomes és un gènere de fongs de la fusta dins la família Polyporaceae. Les seves espècies típicament tenen forma ungulada. El nou creixement de cada temporada s'afegeix al marge del fong resultant en una extensió cap avall del hymenium. Sovint això representa en una aparença en zonació marcada per bandes de color concèntriques. Diverses espècies són bolet de soca.

## Referències

* ↑ Orr DB, Orr RT.. Mushrooms of Western North America (California Natural History Guides). Berkeley: University of California Press, 1980, p. 78. ISBN 0-520-03660-3.

## Enllaços externs

* Fomes at Index Fungorum
# Johan Olin

Johan Fredrik "John" Olin (Vihti, Uusimaa, 30 de juny de 1883 - Inkoo, Uusimaa, 3 de desembre de 1928) va ser un lluitador finlandès que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de plata de la categoria del pes pesant de lluita grecoromana, després de perdre la final contra el seu compatriota Yrjö Saarela.
Amb l'inici de la Primera Guerra Mundial va emigrar als Estats Units, on passà a lluitar com a professional com a John Olin. El 12 desembre 1916 Olin va derrotar en un polèmic combat a Joe Stecher, campió mundial del moment de pes pesat. Després de gairebé tres hores de combat Olin i Stecher acabaren fora del ring. Olin volia continuar, però Stecher es va negar a tornar-hi i Olin fou considerat campió del món per l'àrbitre. La premsa i el públic es van negar a acceptar Olin com a campió del món, però en un posterior combat que Olin va perdre contra Ed "Strangler" Lewis el 2 de maig de 1917, si que es considera a Lewis campió del món. Olin va continuar lluitant professionalment als Estats Units fins a 1922, quan va tornar a Finlàndia.

## Referències

* 1 2 «Johan Olin Olympic Results». sports-reference.com. Arxivat de l'original el 23 de setembre 2013. [Consulta: 4 febrer 2017].
# Johann Gottfried Bernhard Bach

Johann Gottfried Bernhard Bach (1715 – † 1739) va ser un organista alemany.
Quart fill de Johann Sebastian Bach i Maria Bàrbara Bach, va néixer a Weimar, Turíngia, l'11 de maig de 1715. Va estudiar a Leipzig i va treballar primer com a organista a Mühlhausen, el 1735, i després va servir a Sangerhausen, Saxònia-Anhalt. El 1738, va desaparèixer d'aquesta ciutat fugint dels seus nombrosos deutes i va abandonar la seva carrera musical per estudiar dret a Jena (Turíngia), on sembla que es posà en contacte amb el seu oncle Johann Nikolaus Bach. Tanmateix, va morir prematurament el 27 de maig de 1739, a l'edat de 24 anys.
# Quadres hongaresos (Bartók)

Quadres hongaresos (Magyar képek en hongarès) són unes orquestracions que va fer Béla Bartók el 1931 de cinc peces de piano que va compondre entre 1908 i 1911. Quatre dels cinc esbossos es van estrenar el 24 de gener de 1932 a Budapest, i la primera interpretació completa va tenir lloc el 26 de novembre de 1934, a la mateixa ciutat. La durada de l'obra és d'uns onze minuts.

## Instrumentació

* 2 flautes
* Flautí
* 2 oboès
* 2 clarinets
* Clarinet baix
* 2 fagots
* 2 trompes
* 2 trompetes
* 2 trombons
* Tuba
* Timbales
* Xilòfon
* Triangle
* Side drum
* Caixa
* Plats
* Bombo
* Arpa
* Violins
* Violes
* Violoncels
* Contrabaixos

## Referències

* 1 2 «https://cso.org/uploadedFiles/1_Tickets_and_Events/Program_Notes/ProgramNotes_Bartok_Hungarian_Sketches.pdf». Arxivat de l'original el 7 de març 2018. [Consulta: 19 novembre 2019].
* ↑ «https://www.naxos.com/news/default.asp?pn=News&displayMenu=Naxos_News&op=134». [Consulta: 19 novembre 2019].
# Estadi Republicà Vazguèn Sargsian

L'Estadi Republicà Vazguèn Sargsian (en armeni Վազգեն Սարգսյանի անվան Հանրապետական Մարզադաշտ) o Estadi Hanrapetakan és un estadi situat al carrer 65 Vardanants de la ciutat d'Erevan, Armènia.

## Història

Fou construït entre els anys 1933 i 1935, renovat els anys 1953. 1999 i 2008. Fou anomenat Estadi Dinamo entre 1938 i 1999. Aquest any s'anomenà Estadi Republicà i a final d'any se li posà el nom del primer ministre d'Armènia mort assassinat Vazguèn Sargsian.
És la seu de la selecció de futbol d'Armènia i del club Ulisses FC.

## Galeria

* L'antic estadi Dinamo
* Després de la remodelació del 2008
* Vista externa

## Referències

* ↑ The beginnings of Armenian football
* ↑ (armeni) ՄԱՐԶԱԴԱՇՏ. ՎԱԶԳԵՆ ՍԱՐԳՍՅԱՆԻ ԱՆՎԱՆ ՀԱՆՐԱՊԵՏԱԿԱՆ ՄԱՐԶԱԴԱՇՏԸ Arxivat 2018-10-08 a Wayback Machine.
* ↑ (armeni) ԵՐԵՎԱՆԻ ՄԱՐԶԱԿԱՆ ԿԱՌՈՒՅՑՆԵՐԸ
* ↑ «Parliament Shooting Victims Commemorated». Asbarez, 28-12-1999 [Consulta: 6 abril 2013].
# Lieuwe Dirk Boonstra

Lieuwe Dirk Boonstra (Volksrust, 1905 - Ciutat del Cap, 1975) va ser un paleontòleg sud-africà especialitzat en els teràpsids.
Entre el 1927 i el 1972 va treballar pel Museu Sud-africà Iziko. A partir de fòssils de la zona d'associació Tapinocephalus del grup de Beaufort al Karoo, va descriure entre el 1934 i el 1964 diverses espècies de vertebrats, sobretot de teràpsids. Aquestes troballes daten dels períodes Permià i Triàsic. Entre d'altres, descrigué pareiasàurids, dinocèfals, gorgonops, terocèfals i cinodonts. Les seves publicacions van aparèixer notablement a Annals of the South African Museum, American Museum Novitates i Bulletin of the American Museum of Natural History. Va escriure una part de les publicacions juntament amb Robert Broom, un altre paleontòleg destacat. A principis dels anys 50, Boonstra va descriure igualment troballes de fòssils de rèptils del Territori de Tanganyika.
Per permetre al públic de conèixer la fauna extinta de Sud-àfrica, van crear al Museu Sud-africà Iziko els «Diorames Boonstra»: diversos diorames amb models d'espècies d'animals descrites per Boonstra.

## Referències

* ↑ Pioneer Palaeontologists of South Africa. Ancient Earth (2015).
* ↑ Llista d'articles del Dr. L. D. Boonstra publicats a Annals of the South African Museum
* ↑ The Boonstra Dioramas. Iziko.org.za